
Data de 9 iulie a fost ultima zi de Senat a Dianei lovanovici Șoșoacă. 
Plecarea din Parlament a fost furtunoasă și s-a lăsat și cu patru proiecte 
legislative marca „Șoșoacă” - ultimele în acest mandat. Două dintre Vilaopăaziis Vidaotaea 
acestea sunt cu adevărat memorabile: un fel de „testament senatorial” în 

două puncte pe care Parlamentul, probabil, le va ignora până la vremuri ARTICOLE RECENTE 


Uncategorized 


politice mai bune. Vom prezenta în continuare câteva lungi extrase din 
aceste proiecte de lege. 


Acordul cu Corporaţia Financiară 
Internaţională a instituit controlul 
total al străinilor în România 


Primul este intitulat „Lege privind abrogarea Legii nr. 28/1991 privind 
acceptarea de către România a Acordului (Statutului) privind 
Corporaţia Financiară Internaţională (C.F.I.)”: 


ARTICOL UNIC. Legea nr. 28/1991 privind acceptarea de către România a Acordului (Statutului) privind 
Corporaţia Financiară Internaţională (C.F.l.), publicată în Monitorul Oficial, Partea 1 nr. 67 din 30 martie 
1991 se abrogă. 

luţiile Consiliului guvernatorilor din 21 septembrie  diţiile și termenii pentru admiterea României ca mem- 


1961 și 1 septembrie 1965 şi acceptă Rezoluţia Consiliu-  bru al Corporaţiei Financiare Internaţionale. 
Această lege a fost adoptată de Senat în ședința din 30 ianuarie 1991. 
PREȘEDINTELE SENATULUI 
academician ALEXANDRU BÎRLĂDEANU 


Această lege a fost adoptată de Adunarea Deputaţilor în şedinţa din 11 martie 1991. 
PREŞEDINTELE ADUNĂRII DEPUTAȚILOR 

EXPUNERE DE MOTIVE 


După Revoluţia - Lovitură de stat din 1989, fără ca poporul român să fie consultat, Parlamentul 
României adoptă în anul 1991 Legea 28/1991, prin care România acceptă Acordul (Statutul) privind 
Corporaţia Financiară Internaţională (C.F.1.), instituţie care face parte din Grupul Băncii Mondiale. 
Evident că s-au impus condiţii la acel moment, care ne dau unul dintre principalele motive pentru care 
Nicolae Ceaușescu a fost asasinat de grupurile infracționale organizate ce au preluat puterea, în frunte 
cu lon Iliescu, cel mai mare trădător al acestui neam din istoria modernă și contemporană a României. 
În fapt, prin această lege se instituie intrarea pe piața românească a multinaţionalelor și a unor sume 
imense de bani, dar nu pentru popor sau bugetul statului, ci pentru dezvoltarea unor consorții 

internaţionale, care sunt exceptate până și de la executare silită, plata de impozite, popriri etc și mai 
mult, încălcându-se prevederile constituționale. Astfel, această Corporaţie capătă puteri ce 
subordonează inclusiv Constituţia României peste care aceasta tronează, instituind o imunitate totală 
suprastatală: „Proprietatea și activele corporației, oriunde ar fi amplasate și indiferent cine le deține, vor fi 
imune față de toate formele de confiscare, sechestrare sau executare silită înainte de pronunțarea sentinței 
finale împotriva corporației”. Este o încălcare gravă a egalității în drepturi a persoanelor, fie fizice, fie 
juridice, și un exces și abuz de putere și poziție dominantă asupra Guvernului României, a Președinției 
României, a Parlamentului României, fără precedent și inacceptabile. Raportându-ne la posibilitatea 
existenţei unui dosar în instanţă pentru a ataca actele acestui consorțiu, posibilitățile sunt extrem de 
restrânse și nu pot fi făcute de către un membru, iar condiţiile sunt inacceptabile. De aceea consider că 
această lege a fost impusă de marile puteri. 


Imunităţile funcționarilor, guvernatorilor, lucrătorilor, conducătorilor Corporaţiei sunt de neimaginat și 
încalcă absolut toate Tratatele și Acordurile existente, Constituţia, Legile, iar imunitatea față de 
impozitare este o sfidare a Statului de drept și a poporului român și dau răspunsul la întrebările noastre 
cu privire la imposibilitatea executării unor multinaționale, proprietăţilor acestora, salariilor celor care 
conduc. Practic sunt stat în stat, un suprastat, iar angajaţii acestora sunt exceptați de la orice fel de taxă 
și impozit. Citez din lege: 


„Secțiunea 9 Imunităţi faţă de impozitare 


a) Corporaţia, activele sale, proprietatea, venitul și operațiunile sale din tranzacţiile autorizate de acest acord 
vor fi imune de orice impozitare și orice taxe vamale. Corporaţia va fi, de asemenea, imună față de obligația 
de a colecta sau plăti orice impozit sau taxă. 


b) Nu se va impune nici un impozit asupra sau cu privire la salarii și stimulente plătite de corporație 
directorilor, locțiitorilor, oficialităților sau lucrătorilor corporației care nu sînt cetăţeni, subiecți locali sau nu 
au naționalitate locală. 


c) Nu se va percepe nici un impozit asupra obligațiunilor sau titlurilor emise de corporație (inclusiv dividende 
sau dobînzi) de oricine ar fi deținute: 


(i) care face discriminări împotriva acestor obligaţiuni sau titluri numai pentru că sînt emise de corporație; 
sau 


(ii) dacă singura bază jurisdicţională pentru această impozitare este locul sau moneda în care sînt emise, 
devenite plătibile sau plătite, sau locul oricărei afaceri sau oricărui sediu menținute de corporație. 


d) Nu se percepe nici un fel de impozit asupra oricărei obligaţiuni sau titlu garantat de către corporație 
(inclusiv dividendele sau dobinzile), indiferent de deţinătorul acestora: 


(i) care face discriminări față de asemenea obligaţie sau titlu numai pentru că este garantat de corporație; 
sau 


(ii) dacă baza jurisdicțională pentru această impozitare este localizarea sediului sau locul afacerilor 
corporației”. 


Sediul central al acestei Corporaţii se află la Washington, USA, astfel că avem răspunsul trupelor 
armate americane de ocupație din România și numirea de către aceștia a președinților României, 
precum și fraudarea alegerilor pentru a rămâne la putere oamenii pe care aceștia îi controlează. 


Scopul declarativ al corporației este să promoveze dezvoltarea economică prin încurajarea creșterii 
întreprinderilor productive private din țările membre, îndeosebi în zonele mai puţin dezvoltate, 
completând astfel activitățile Băncii Internaționale pentru Reconstrucţie și Dezvoltare (BIRD). 


Prin acest acord cu Corporaţia Financiară Internaţională s-a legiferat statutul României de membru al 
CFI, parte din Grupul Băncii Mondiale care mai este formată din BIRD, Asociaţia Internaţională de 
Dezvoltare, Agenţia de Garantare Multilaterală a Investiţiilor și Centrul Internaţional de Reglementare a 
Diferendelor din Domeniul investiţiilor. 


Actualul CPT (Cadru de Parteneriat de Țară), din iunie 2018, acoperă perioada 2019-2023 și are trei 
obiective principale: reducerea decalajelor socio-economice interne prin crearea de oportunități pentru 
cei mai săraci 40% din populaţie; dezvoltarea de oportunități pentru companii; consolidarea capacității 


de a gestiona șocuri. NICIUNUL DIN ACESTE OBIECTIVE NU A FOST REALIZAT. Din contră, românii sunt 

CAUTARE 


Căutare... 


mai săraci, companiile românești sunt aproape dispărute, câteva se mai ambiționează să reziste, iar 
șocurile sunt zilnice de la cel mai înalt nivel, până la omul obișnuit. 


De fapt, această lege instituie controlul total al străinilor în România, al companiilor străine, 
multinaţionalelor, îi exceptează de la orice obligaţie, distruge tot ceea ce înseamnă investiții românești și 
companiile românești pentru a da putere și control total investiţiilor companiilor mamut externe, care 
sunt exceptate de la taxe și impozite, în timp ce românii sunt nevoiţi să suporte măririle de taxe și 
impozite, pentru a suplini taxarea și impozitarea investitorilor străini. 


De fapt, acum se explică de ce România nu mai are suveranitate, cel puțin economică, și de ce ne-a fost 
distrusă industria, agricultura și poporul a fost dat afară din ţară. 


Mai trebuie subliniat faptul că sumele necesare îndeplinirii acestui Acord se asigură anual de la bugetul 
de stat până la data de 16 Aprilie 2025, conform Expunerii de motive la legea sus menționată. Mai mult, 
Secţiunea 4 pct. 7 menționează că „sumele aferente plății contribuţiei României la capitalul CFI vor avea 
impact asupra datoriei publice cu soldul contribuției începând cu anul 2021 și respectiv anual asupra 
deficitului bugetar cu valoarea tranșei anual plătite”. 


În concluzie, analizând Acordul din 11 Aprilie 1955, Rezoluţia nr. 165 a Consiliului Guvernatorilor privind 
aderarea României la CFI din data de 4 Septembrie 1990, ajungem la concluzia că România a intrat în 
acest organism supranațional, suprastatal (CFI) cu încălcarea gravă a Constituţiei și legilor privind 
informarea opiniei publice asupra implicaţiilor economico-sociale și, mai mult de atât, ascunzând faptul 
că aceste înțelegeri presupun cel puţin cedarea suveranităţii economice, legislative, deci a suveranității 
in integrum. Pentru semnarea unui astfel de acord, ca și a celorlalte care au urmat, era obligatoriu de 
organizat un Referendum. 


Pentru a vedea că apartenenţa la Corporaţia Financiară Internaţională presupune lipsa 
independenţei și suveranității unui „stat”, iată numai începutul unui articol din Acordul de înființare din 
1955: 


„Articolul 3. Operaţiuni 
Secţiunea 1 Operaţiuni de finanțare 


Corporatia poate face investitii din fondurile sale în întreprinderi productive particulare de pe teritoriile 
membrilor săi. Existenta unui interes guvernamental sau a altui interes public intr-o astfel de 
intreprindere nu va împiedica corporaţia de a face o investiţie în aceasta”. 


În fapt, prin prezenta lege, se subordonează România unei corporaţii, ceea ce înseamnă că România nu 
a fost niciodată condusă de Președinte, Guvern sau Parlament, ci prin comenzi din afară prin 
intermediul acestei corporaţii, care și-a însușit toate bogăţiile țării. Avem acum motivul pentru care s-a 
încălcat art. 136 Constituţie, fără ca nimeni să plătească penal, administrativ sau civil, în condiţiile în 
care proprietatea publică este inalienabilă. Absolut toate privatizările sunt lovite de nulitate absolută, 
înstrăinarea activelor proprietății publice lovită de nulitate absolută, iar această corporație are datorii de 
triliarde de dolari și euro către România în acești 34 de ani. Practic, România nu are nicio datorie, din 
punct de vedere legal, ci corporaţia și statele membre au datorii către România, prin însușirea 
ilegală, neconstituţională de bunuri imobile și mobile și activele statului român. Nu poate exista o 
lege prin care să se instituie suprastatalitatea unei corporaţii sau a unei alte ţări. 


„CONSTITUȚIA ROMÂNIEI - Art. 136. Proprietatea 
(1) Proprietatea este publică sau privată. 


(2) Proprietatea publică este garantată și ocrotită prin lege și aparține statului sau unităţilor administrativ- 
teritoriale. 


(3) Bogăţiile de interes public ale subsolului, spațiul aerian, apele cu potenţial energetic valorificabil, de 
interes naţional, plajele, marea teritorială, resursele naturale ale zonei economice și ale platoului continental, 
precum și alte bunuri stabilite de legea organică, fac obiectul exclusiv al proprietății publice. 


(4) Bunurile proprietate publică sunt inalienabile. În condiţiile legii organice, ele pot fi date în administrare 
regiilor autonome ori instituţiilor publice sau pot fi concesionate ori închiriate; de asemenea, ele pot fi date în 


folosinţă gratuită instituțiilor de utilitate publică. 


(5) Proprietatea privată este inviolabilă, în condițiile legii organice”. 


Avem acum explicaţia acceptării de către Președinţie, Guvern și Parlament a tuturor dispoziţiilor venite 
din afară, inclusiv enormitatea Comisiei Europene prin care impune României încălcarea Constituţiei și 
legilor interne, plasându-i pe ucraineni suprastatali, de neoprit în trafic de către poliție, de necontrolat și 
de neurmărit penal, administrativ sau civil. 


Să nu uităm că, la data adoptării acestei legi, era vid constituțional, astfel că această lege 
nu are bază constituţională, întrucât Constituţia României a intrat în vigoare la data de 21 
noiembrie 1991. Or, această lege a fost publicată în Monitorul oficial în martie 1991, ceea ce 
înseamnă că totul a fost premeditat și nelegitim. În fapt, a fost adoptată de o Adunare 
Constituantă care nu putea să adopte o astfel de lege, în lipsa unei Constituţii, întrucât încălca 
independenţa și suveranitatea României. Această lege trebuie de îndată abrogată, date fiind 
mențţiunile prezente. Parlamentul, la acea dată, nu era unul constituit în baza dispozițiilor 
constituţionale, iar prevederile acestei legi nu puteau fi implementate, pentru că respectiva 
Adunare Constituantă juca rolul unei Adunări cu puteri limitate, atribuite doar până la 
adoptarea Constituţiei [...]. 


Având în vedere cele expuse, este evident că această lege nu respectă dispoziţiile 
constituţionale, nici măcar cele ale Tratatului de aderare la UE, excede cadrului legislativ și 
competenţelor Adunării Constituante care ţinea locul Parlamentului României la acea dată. 
Prerogativele unui astfel de pseudo-Parlament, existent după Revoluţia-Lovitură de Stat din 
1989, nu erau cele ale unui Parlament ce are la bază o Constituţie, prerogativele fiind limitate și, 
evident, nu era împuternicit de popor, singurul care, la acel moment, putea decide asupra unei 
astfel de problematici, fiind vid constituţional, iar puterea și sistemul de conducere fiind 
schimbate printr-o Revoluţie (Lovitură de Stat), poporul fiind unicul decident, în niciun caz un 
așa-zis Parlament înfiinţat printr-un așa zis Decret al unei așa-zise conduceri Consiliul Frontului 
Salvării Naţionale, care nu avea legitimitate constituțională. Practic, niște oportuniști și 
infractori s-au erijat în conducători cu drepturi asupra unei ţări și naţiuni, fără ca poporul să îi 
instituie și să le delege atribuţii, care au emanat niște norme neaprobate de popor. Practic, până 
la votul popular pentru Constituţia din 1991, nicio lege adoptată de această Adunare nelegitimă, 
nu poate fi impusă României, fiind lovită de nelegitimitate, nefiind adoptată de o entitate 
legitimă a ţării. 


legalitatea „Legii Vexler” 


Al doilea proiect legislativ este intitulat „Lege privind abrogarea Legii 
nr. 157/2018 privind unele măsuri pentru prevenirea și combaterea 


antisemitismului”: 


ARTICOL UNIC. Legea nr. 157/2018 (n.r. „Legea Vexler”) privind unele măsuri pentru prevenirea și 
combaterea antisemitismului publicată în Monitorul Oficial, Partea | nr. 561 din 04 iulie 2018 se abrogă. 


EXPUNERE DE MOTIVE 


[...] Putem spune foarte clar că în România NU EXISTĂ ANTISEMITISM. Pentru ca o lege să fie 
adoptată, ea trebuie să stabilească o conduită raportată la o problemă existentă. Or, în România, 
românii trăiesc în bună pace cu absolut toate etniile, inclusiv cu cele semite. Avem foarte mulți cetățeni 
români de etnie arabă, siriană, evreiască etc, care trăiesc în pace și prietenie. Care a fost motivul 
adoptării unei asemenea legi, care nu amendează, nu permite îndreptarea unei eventuale greșeli sau 
erori, ci condamnă direct la ani grei cu închisoare și interzicerea unor drepturi, pentru o eventuală 
atitudine antisemită, destul de interpretabilă, astfel cum menţionează legea? 


Mai mult, art. 2 pct. a) menţionează că „prin antisemitism se înțelege atât percepția referitoare la evrei 
exprimată ca ură împotriva acestora, cât și manifestările verbale sau fizice, motivate de ură împotriva 
evreilor, îndreptate împotriva evreilor sau ne-evreilor ori a proprietăţilor acestora, împotriva instituțiilor 
comunităţilor evreiești sau lăcașurilor lor de cult”. 


Și totuși legea menţionează ne-evreii ! Cine sunt ne-evreii nu este menționat nicăieri, lăsând la 
libera interpretare a cititorului, legiuitorul nedorind să clarifice acest aspect. Mai mult, în expunerea de 
motive a legii, apare faptul că ar fi existat acum 80 de ani, în perioada interbelică, legi antisemite și 
rasiale, dar nu sunt enunțate, identificate și menţionate, legi care nu mai există la acest moment, dacă 
ar fi existat vreodată, și acuză poporul român de Holocaust. 


„Nu vom uita niciodată că, în cele mai negre perioade ale istoriei, vremuri ale nazismului, România a ajutat la 
salvarea a 400.000 de evrei, care au venit în Israel și au ajutat la construirea acestui stat, dar și-au păstrat și 
identitatea și cultura și dragostea pentru România”, a spus Shimon Peres, într-un discurs susţinut în 
august 2010 la București. 


Dacă președintele Israelului a mulțumit românilor și României, cum este posibil ca niște 
parlamentari să schimbe cursul istoriei? Totul pentru că s-a înființat un institut, Elie Wiesel, care 
consumă bani de la bugetul statului și instigă românii la rasism. Pentru că acesta este adevărul! Noroc 
că românii nu îl bagă în seamă, mai ales că directorul institutului, DI Alexandru Florian, a avut 
impertinenţa să jizgnească poporul român spunând că: „Orice român care se îmbracă în port național, fără 
să fie țăran, este fascist, legionar”. Oare aceasta nu este o atitudine antiromânească? Sau ţine de o boală 
psihică? 


Când subsemnata am iniţiat proiectul de lege împotriva antiromânismului, dl Vexler, deputat din 
partea minorităţii evreiești din România, a venit special la Senat să se asigure că această lege va fi 
respinsă. Ceea ce s-a și întâmplat, menţionându-se în raport, în ciuda tuturor dovezilor menţionate de 
mine, cu date certe încă de acum câteva sute de ani, că nu există antiromânism, deci nu ar trebui să 
legiferăm ceva ce nu există. Pe aceeași logică, de ce am legifera și am accepta o lege împotriva 
antisemitismului, când nu există un astfel de curent în România? Oare nu ne-am putea raporta și la 
palestinienii care ies în stradă și cer Israelului să oprească bombardamentele și uciderea a peste 13.000 
de copii, iar dl Vexler organizează ședințe secrete în Parlament împotriva palestinienilor? De ce 
comportamentul acestuia nu este cenzurat prin aplicarea legii 157/2018? De ce Institutul Elie Wiesel îmi 
depune plângere penală pentru că am citat din poezia „Ridică-te, Gheorghe, Ridică-te, loane”, a lui 
Radu Gyr, când nu există nici măcar un cuvânt antisemit în această poezie? Oare nu cumva această lege 
obligă anumite persoane, pentru anumite interese, să creeze situaţii și să instige la comportament 
antisemit? Poporul român este un popor blajin, primitor, care nu urăște. A fost capabil să suporte și 
continuă, o masă de politicieni antiromâni care îl trădează continuu de 34 de ani. 


Atunci când oprești libertatea de exprimare și opinie, atunci când limitezi grav drepturile 
fundamentale, nu mai vorbim de lege, ci de dictatură. Pentru că pentru ură, xenofobie, discriminare etc 
există dispoziţii legale în Codul penal: de ex. art. 369 Cod penal, aceste acte sunt reglementate în cadrul 
infracţiunilor care aduc atingere unor relaţii privind convieţuirea socială, având rolul de a proteja 
ordinea și liniștea publică. De ce ar fi nevoie de o lege care a stârnit atâtea controverse și care s-ar putea 
aplica inclusiv împotriva evreilor, când îi condamnă pe palestinieni? De ce trebuie să dublăm 
infracțiunile deja existente în Codul penal cu legi speciale, care nici măcar nu permit libera exprimare și 
condamnă direct, fără să lase măcar posibilitatea unei amenzi, sancţiune existentă în norma penală? În 
condiţiile în care găsim deja, în codul penal, infracțiunea vizând această conduită, nu mai poate exista o 
ege specială vizând aceeași infracțiune, dar care nu respectă formele existenţei vinovăţiei. 


Adaug, la această expunere de motive, și interpelarea mea din octombrie 2023, intitulată „Ilegalităţile 
Institutului „Elie Wiesel”: 


„Doresc să vă atrag atenția asupra ilegalităţilor comise de directorul Institutului Naţional pentru Studierea 
Holocaustului din România „Elie Wiesel” (INSHR EW), Alexandru Florian, și de subordonații acestuia, prin 
folosirea fondurilor publice în scopul elaborării și publicării anuale a unor așa-zise rapoarte de monitorizare 
a antisemitismului, precum și asupra conținutului acestora, în mare parte mincinos și calomniator, și care 
astfel constituie un factor generator de antisemitism în societate. 


Conform legii de înființare și funcționare (HG 902/2005 cu modificările ulterioare), INSHR EW nu are ca obiect 
de activitate sau ca atribuţii nicio activitate care privește antisemitismul. Mai mult, termenul „antisemitism” 
nu există în niciunul dintre documentele juridice care i-au stabilit cadrul legal de funcţionare, de la înființare 
până în prezent. 


Prin urmare, orice activitate a INSHR EW privind antisemitismul este ilegală și se încadrează în activitatea de 
deturnare de fonduri publice, chiar și activitățile precizate în HG 539/13.05.2021 privind Strategia Naţională 
pentru Prevenirea și Combaterea Antisemitismului. 


Cu toate acestea, începând din anul 2019, directorul INSHR EW a alocat personal și resurse ale institutului 
pentru a elabora un număr de patru așa-zise Rapoarte de monitorizare a antisemitismului, care au fost 
publicate pe domeniul de internet oficial al INSHR EW (www.inshr-ew.ro ) și care poartă sigla Guvernului 
României. Aceste patru documente folosesc în mod ilegal termenul „antisemitism”, deoarece în România 
antisemitismul este definit și pedepsit de Codul Penal (Legea 157/2018), ceea ce înseamnă că orice 
menționare a unei activităţi sau fapte care are legătură cu antisemitismul trebuie să se facă pe baza unei 
decizii juridice definitive, altfel capătă aspectul unei defăimări sau calomnii. În aceste condiţii, menţionarea 
unor persoane ca fiind antisemite, sau a acțiunilor unor persoane ca având caracter antisemit este ilegală și 
abuzivă, singura în măsură să constate și să sancționeze existenţa unor manifestări antisemite fiind instanța 
de judecată. 


În plus, aceste rapoarte ale INSHR EW generează o percepţie defavorabilă față de evrei, și chiar antisemitism, 
deoarece sunt prezentate ca având legătură cu antisemitismul unele activități și inițiative civice care au fost 
desfășurate legal, sau sunt hiperbolizate acțiuni cu caracter izolat ale unor minori teribiliști, sau cu autori 
necunoscuți dar care sunt bănuite să fi fost realizate de evrei cu scopul de a blama societatea românească 
pentru ele, dovadă fiind faptul că INSHR EW nu a precizat dacă autorul amenințărilor antisemite trimise 
directorului Teatrului Evreiesc Barasheum, menţionate în raportul 2020-2021, a fost sau nu... un evreu!” 


Trebuie menţionat că în toate solicitările UE cu privire la existența unei astfel de legi, nu este 
menţionat măcar un caz de antisemitism în România, ci numai în alte state. Cred că s-a depășit de mult 
situația din cel de-al doilea război mondial când multe popoare și etnii au avut de suferit, mai ales 
poporul roman. Dar de aici și până la a acuza un popor atât de bun și de sacrificat de istorie ca poporul 
român ca fiind ucigaș sau plin de ură, când suntem creștini până în măduva oaselor, este deja mai mult 
decât poate fi acceptat. Cred ca noi putem acuza multe alte state de ură împotriva poporului român și 
de un Holocaust împotriva românilor, de care nimeni nu dorește a vorbi! 

